Okresná prokuratúra Nové Mesto nad Váhom 
Hviezdoslavova 36, 915 01 Nové Mesto nad Váhom 	

Sp. zn. : Pv 1081/08/3304	Nové Mesto nad Váhom, 14.2.2013
EEČ : 2-24-12-2013

U Z N E S E N I E

Trestná vec:	obvinený XXXXX 
Prečin:	prečin zanedbania povinnej výživy podľa § 207 ods. 1, ods. 3 písm. b/, c/ Trestného zákona s poukazom na § 138 písm. b/, j/ Trestného zákona

Rozhodol: 	prokurátorka Okresnej prokuratúry Nové Mesto nad Váhom
Podľa § 215 odsek 2 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX, 
ako otec od 7. 2. 2007 doposiaľ, vrátane mesiaca február 2010, si riadne neplní povinnosť prispievať na výživné, vyplývajúcu mu zo Zákona o rodine, ako i z rozhodnutia Okresného súdu Nové Mesto nad Váhom č. 4C/575/02 zo dňa 1. 7. 2003 a z rozhodnutia Okresného súdu Trenčín č. NM-6NcP/341/2002 zo dňa 3. 10. 2005, právoplatného dňom 6. 5. 2006, pre dcéry XXXXX, nar. XXXXX, sumou 1.300,- Sk mesačne, XXXXX, nar. XXXXX, sumou 1.200,- Sk mesačne a XXXXX, nar. XXXXX, sumou 1.000,- Sk mesačne, ktoré je povinný platiť vždy do 15-eho dňa v mesiaci vopred k rukám matky, čím XXXXX, nar. XXXXX dlhuje na výživnom celkovo čiastku 4.213,- € a dcére XXXXX,  nar. XXXXX, dlhuje na výživnom od nadobudnutia jej plnoletosti doposiaľ celkovo čiastku 255,- € napriek tomu, že bol v predchádzajúcich dvadsiatich štyroch mesiacoch rozsudkom Obvodného súdu pre Prahu 4 pod sp. zn. 33T/187/2006 zo dňa 7. 2. 2007, právoplatným dňa 7. 2. 2007, za prečin zanedbania povinnej výživy odsúdený.
lebo o skutku odovzdanom na trestné stíhanie do cudziny bolo právoplatne rozhodnuté cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce
Odôvodnenie:
	Uznesením vyšetrovateľa Odboru justičnej polície Trenčín sp. zn. ORP-365/2-OVK-TN-2008 zo dňa 3. 10. 2008 bolo v zmysle § 206 ods. 1 Trestného poriadku vznesené obvinenie XXXXX pre prečin zanedbania povinnej výživy podľa § 207 ods. 1, ods. 3 písm. b/, c/ Trestného zákona s poukazom na § 138 písm. b/, j/ Trestného zákona na tom skutkovom základe, že si ako otec od 7. 2. 2007 doposiaľ, vrátane mesiaca február 2010, riadne neplní povinnosť prispievať na výživné, vyplývajúcu mu zo Zákona o rodine, ako i z rozhodnutia Okresného súdu Nové Mesto nad Váhom č. 4C/575/02 zo dňa 1. 7. 2003 a z rozhodnutia Okresného súdu Trenčín č. NM-6NcP/341/2002 zo dňa 3. 10. 2005, právoplatného dňom 6. 5. 2006, pre dcéry XXXXX, nar. XXXXX, sumou 1.300,- Sk mesačne, XXXXX, nar. XXXXX sumou 1.200,- Sk mesačne a XXXXX, nar. XXXXX, sumou 1.000,- Sk mesačne, ktoré je povinný platiť vždy do 15-eho dňa v mesiaci vopred k rukám matky, čím XXXXX, nar. XXXXX trvale bytom XXXXX dlhuje na výživnom celkovo čiastku 4.213,- € a dcére XXXXX,  nar. XXXXX dlhuje na výživnom od nadobudnutia jej plnoletosti doposiaľ celkovo čiastku 255,- € napriek tomu, že bol v predchádzajúcich dvadsiatich štyroch mesiacoch rozsudkom Obvodného súdu pre Prahu 4 pod sp. zn. 33T/187/2006 zo dňa 7. 2. 2007, právoplatným dňa 7. 2. 2007, za prečin zanedbania povinnej výživy odsúdený.

           Uznesením vyšetrovateľa Odboru justičnej polície Trenčín sp. zn. ORP-365/2-OVK-TN-2008 zo dňa 25. 2. 2010 bolo v zmysle § 228 ods. 2 písm. a/ Trestného poriadku trestné stíhanie proti obvinenému XXXXX z dôvodu jeho neprítomnosti prerušené.

	Na základe žiadosti okresného prokurátora Nové Mesto  nad Váhom bolo predmetné trestné stíhanie prevzaté najvyšším štátnym zastupiteľstvom ČR.

	Trestným príkazom Obvodného súdu pre Prahu 4 sp. zn. 6T/97/2012 zo dňa 18. 6. 2012 bol obvinený XXXXX uznaný vinným z predmetného trestného činu a bol mu uložený trest odňatia slobody v trvaní 1 roka s podmienečným odkladom výkonu na skúšobnú dobu v trvaní 5 rokov a zároveň dohľad a obmedzenie nahradiť v skúšobnej dobe škodu, ktorú spôsobil, povinnosť hradiť dlžné i bežné výživné a jedenkrát za každý polrok sa dostaviť k probačnému úradníkovi a predložiť mu doklady, preukazujúce riadny spôsob života a riadne splácanie dlžného a úhrady bežného výživného.

	Uznesením tunajšej prokuratúry spisovej značky Pv 1081/08 zo dňa 08.01.2013 bolo podľa § 228 ods. 5 Trestného poriadku, bolo rozhodnuté o pokračovaní v trestnom stíhaní obvineného, nakoľko dôvod prerušenia  pominul.

	Podľa § 215 ods. 2 písm. c/ Trestného poriadku prokurátor môže zastaviť trestné stíhanie, ak o skutku odovzdanom do cudziny bolo právoplatne rozhodnuté cudzozemským súdom alebo iným cudzozemským orgánom, príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce.

	Vyššie uvedený trestný príkaz Obvodného súdu pre Prahu 4, ktorým bol obvinený potrestaný, je možné z hľadiska účelu trestného konania a účelu trestu vzhľadom k závažnosti spáchaného skutku, pomery obvineného, možnosti jeho prevýchovy a ochranu spoločnosti.

	Vzhľadom k uvedenému považujem za vhodné a možné zastaviť trestné stíhanie podľa § 215 ods. 2 písm. c/ Trestného poriadku  , a preto som rozhodla tak, ako je uvedené v enunciáte môjho uznesenia.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Katarína Zeleňáková
prokurátorka